રાજકોટ શહેરમાં ગુનાખોરીનો ગ્રાફ દિવસે ને દિવસે ઊંચો જઈ રહ્યો છે નાના બાળકો અને સગીર દીકરીઓના અપહરણની ઘટનાઓ રાજકોટ માટે સામાન્ય બની ગઈ છે ત્યારે ગઈકાલે વધુ એક અપહરણ અને દુષ્કર્મની ઘટના સામે આવતા ભારે સનસનાટી મચી જવા પામી છે એરપોર્ટ રોડ ઉપરથી ગરબીમાંથી ઘરે જતી 8 વર્ષીય માસુમ બાળકી અને તેના દાદીને ઘરે મૂકી જવાનું કહી બાળકીને આઈસ્ક્રીમની લાલચ આપી અપહરણ કરી અવાવરું જગ્યાએ લઇ જઈ દુષ્કર્મ આચરી ત્યાં જ અંધારામાં મૂકીને ભાગી જતા એક દંપતીની મદદથી બાળકી ઘરે પરત ફરી હતી અને તેની સાથે દુષ્કર્મ થયાનું જણાવતા પોલીસે તાબડતોબ ઘટનાસ્થળે દોડી જઈ આરોપીના બાઇકના નંબર આધારે નરાધમને મોડી રાત્રે જ દબોચી લઇ ધોરણસરની કાર્યવાહી હાથ ધરી છે ઘટનાને પગલે ભારે સનસનાટી મચી જવા પામી છે.